Vapaa Savo

Vapaa Savo oli Mikkelissä vuosina 1947–1948 ilmestynyt kansandemokraattinen sanomalehti.

SKDL:n Mikkelin piirijärjestön julkaisema Vapaa Savo perustettiin syksyllä 1947, kun kuopiolainen Kansan Sana ei kyennyt tyydyttävästi palvelemaan alueen lukijoita. Kolme kertaa viikossa ilmestynyttä lehteä painettiin kotkalaisen Raivaajan kirjapainossa. Raivaajan kymenlaaksolaista aineistoa sisältänyt Vapaa Savo osoittautui kuitenkin pettymykseksi, ja se lopetettiin jo elokuussa 1948. Lehden päätoimittajina työskentelivät Onni Karppinen (1947) ja Juho Kemppainen (1947–1948).

Lähteet

Ilmestymästä lakanneet suomalaiset sanomalehdet
Kansandemokraattiset lehdet
Mikkeli